 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**Mbledhja e Komitetit për Politik dhe Financa (KPF) më atë 21.03.2023, në ora 10:00**

**P R O C E S V E R B A L**

I mbajtur më 21. 03. 2023 në mbledhjen e Komitetit për Politikë dhe Financa (KPF) KK. Gjilan e kryesuar nga Kryesuesi i Kuvendit Komual, filloi në orën 10:00. Në mbledhje, përveç anëtarëve të rregullt, kanë qenë të pranishëm edhe Zyrtarët e Sekretarisë së Kuvendit Komunal. Kryesuesi i Komitetit njëherit edhe Kryesues i Kuvendit Komunal, duke e hapur mbledhjen i përshëndeti të pranishmit në këtë mbledhje. Pasi, konstatoi se për mblejdhje ka kuorum për mbajtjen e saj, ai prezentoi rendin e ditës, të cilën edhe anëtarët e kishin pasur paraprakisht:

1. Konstatimi i prezencës së anëtarëve të KPF-së dhe miratimi i procesverbalit nga mbledhja e kaluar.
2. Raporti Financiar për vitin 2022.
3. Raporti i Punës së Kryetarit për vitin 2022.
4. Draft plani Komunal për menaxhimin e mbeturinave.
5. Propozim Vendimi për shpalljen e interesit të përgjithshëm publik në parcelën Nr.146/0 ZK. Dobërqan.
6. Raporti i punës së Këshillit komunal për Siguri në Bashkësi për vitin 2022
7. Propozim - Vendim për caktimin e lartësisë së kompenzimit mujor për anëtarët e komisionit Komunal të Aksionarëve në KRM "Higjiena", NLP "Stacioni i Autobuseve" dhe NLP "Tregu" ne Gjilan.
8. Kërkesë e Komitetit për Barazi Gjinore për lirimin nga pagesa e qerdhës për femijet e nenave vetë ushqyese.
9. Raportet e punës të Komiteteve të KK Gjilan për vitin 2022.
10. Planet e punës të Komiteteve të KK Gjilan për vitin 2023.
11. lnformatë për suksesin e nxënësve në gjysmë vjetorin e parë të vitit shkollor 2022-2023.
12. Informatë rreth Manifestimit tradicional "Flaka e Janarit" 2023
13. Të ndyshme.

Lidhur me pikat e rendit të ditës fjalën e hapjes e paraqiti kryesuesi i cili paraqiti rëndësinë e kalimit të këtyre pikave për diskutim në Seancë të Rregullt të Kuvendit Komunal. Ai, ndër të tjera, theksoi rëndësinë e këtyre pikave.

Besoj se materialin e keni marr me kohë, për sa i përket prezencës së anëtarëve, vetëm Avdyl Aliu mungon, dhe mendoj se mundemi me vazhduar.

Për procesverbalin a keni ndonjë vërejtje, atëherë nëse jo e votojm.

Me të gjithë anëtarët prezent miratohet procesverbali i mbledhjes së kaluar.

Në këtë seance janë të parapara 11 pika të rendit të ditës, nëse keni diçka lidhur me pikat e rendit të ditës.

**Riad Rashiti**, falemnderit kryesues, ndoshta është pak me vonesë në aspektin e dërgimit të materialit për 3 pikat e rendit të ditës që ti kemi parasyshëm për me i futë në Rend të Ditës, për seancën e ardhshme, ato kanë të bëjnë me bartjen e mjeteve të pashpenzuara të viteve të kaluara. Po ashtu është propozim që të futet në rend të ditës, miratimin e tejkalimit të të hyrave, andaj është e domosdoshme që kuvendit të miratoj këtë propozim vendim për vitin 2022, një propozim tjetër është edhe bartja e mjeteve të pa shpenzuara të vitit 2021 dhe një propozim vendim për bartjen e mjeteve të pashpenzuara nga viti 2022 në vitin 2023. Këto janë tri propozim vendime, që propozoj të jenë pjesë e rendit të ditës së Kuvendit Komunal. Dhe një tjetër vendim ka të bëjë me miratimin I vendimit për subvensionim të ndërmarrjes Tregu i Gjelbërt, të cilat mund të destinohen për blerjen e makanizmit për pastrimin dhe mirmbajtjen e infrastrukturës publike në komunën tonë. Andaj këto janë 4 pika që kërkoj të marrin edhe mbështhetjen e juaj për miratim në Kuvend.

**Bujar Nevzadi**, përshëndetje për të gjithë, po mendoj së këto pika që i propozoi drejtori i financave duhet të futen në rend të ditës së Kuvendit Komunal, e di se kemi edhe shum pika të tjera, por është e rëndësime që edhe këto të futen në rend dite. Por unë kam edhe një kërkesë nëse mendoni që mund të futet një propozim që ‘’Lulëkuqe me Petale’’ të jetë symbol i viktimave të Gjenocidit në Kosovë dhe të bëhet symbol unik përkujtimor i gjenocidit që është bërë në Kosovë. Këtë e kanë bërë shumica e kuvendeve komunale të Kosovës dhe mendoj se edhe kuvendi ynë është e rrugës që të miratoj një propozim të tillë. Po lexoj edhe deklaratën:

Kuvendi Komunal i Gjilanit, mbështet kërkesën dhe propozimin e qendres së Gjenocidit në Kosovë ‘’Paqja e Hapur’’ që ‘’Lulëkuqja me katër Petale’’ të jetë symbol i viktimave të Gjenocidit në Kosovë dhe kjo të bëhet symbol unik përkujtimor i gjenocidit në Kosovë. Kuvendi Komunal e Konnsideron se ‘’Lulëkuqja me katër Petale’’ me llogo të dizajanuar paraqesin qartë katër format e akteve gjenocidiale që Serbia zbatoi në Kosovë, si vrasjen, dhunën seksuale, spasrtimin etnik dhe shkatrrimin e objekteve që lidhen me përkatësin etnike dhe identitetin shqiptar. Andaj unë këtë e propozoj që të futet në rend të ditës së seancës së Kuvendit.

**Shpresa Kurteshi Emini** përsa i përketë pikave të rendit të ditës që i keni sjellë përmes Email, ne si LDK jemi dakort mengjithse janë të Stërngarkuara, veçanërisht raporti i punës së Kryetarit të Komunës që merr një pjesë të konsiderueshme të kohës të rendit të ditës për shqyrtim dhe miratim. Ndërsa, sa i përket tri pikave që i paraqiti drejtori i financave nuk pata mundësi me i shikuar si pasqyre e lëre më me i shqyrtuar më shumë. Por vetëm një sqarim pak më në detaje nëse mundesh, përshkak se na duhet kohë më shumë për shqyrtim.

**Krenare Latifi Kqiku**, falemderit Kryesues dhe përshëndetje për të gjithë, sa i përketë rendit të ditës edh ne jemi dakort me me këtë rend të ditës. E po ashtu edhe pikat e propozuara nga drejtori për buxhet dhe Financa. Ne i mbështesim që ti fusim në rend të ditës.

**Ramiz Ramadani**, Falemnderit Kryesues, edhe unë sot kisha dashtë që ky rend me kan sa ma pakë i ngarkuar përshkak se është raporti i kryetarit dhe raporti financer që janë pika që na marrin shumë kohë e gati është e pamundur asnjëra me largu. Kam shumë mirkuptim se bartja e mjeteve ndodhë për çdo vit dhe nuk mundemi me anashkalu, ndërsa edhe propozimit të Bujarit duhet me u kalu dhe ti japim mbështetje. Pash edhe pikën e shkëmbimit të pronës në Dobërqan edhe pse është kërkesë e komunitetit dhe interes i tyre, dhe nuk e di a ka kalu komitetin për Gjeodezi dhe Kadastër, dhe nëse e ka kalu ne s’kem qare pa e kalu edhe këtë pikë, vetem kisha dasht sçarim për rritjen e planifikimit e të tjerave i japim mbështetje.

**Bujar Nevzadi**, sot takova Riad Elezin, këshilltarin e kuvendit dhe më tha që nuk ish e future propozimi për Sheshin, dhe po dëshiroj me ditë çka ka ndodhur, dhe kena mbetë që drejtori për shërbime publike me na sqaru.

**Arianit Sadiku**, nuk është përfunduar ende korniza e projektit dhe mandej për këtë arsye nuk kemi mundur me futë si pikë e rendit të ditës.

**Riad Rashiti**, pak ma detaish po iu informoj lidhur me propozimet që i bëra, një vendim ka të bëjë me miratimin e tejkalimit të mjeteve që kanë ardhë përtej planifikimit për vitin 2022, që kryesisht kanë të bëjnë nga tatimi në pronë që kanë pasur përtej planifikimit e po ashtu edhe në disa sektor të tjerë, ku kemi pasur inkasim më shumë sesa planifikimi. Ne këto mjete i kemi nda për këto sektor: 50.000 euro për Subvencione në Bujqësi për projektin e serrave, te zhvillimi ekonomik kemi destinuar 147 760 89 euro që kanë të bëjnë me projektin Start Up biznese të reja ku do të subvencionohen deri në 7500 euro për të gjithë ata të rinjë që prezentojnë idet e tyre në fusha të dryshme të biznesit dhe afër 50.000 kanë me u përkrahë biznese me pronare femra. Për shëndetësi i kemi ndarë 145.000 euro subvencione dhe 95.000 janë planifikuara për çdo lindje të re në Gjilan që me subvencionu me nga 100 Euro. Ndërsa 50.000 euro të tjera janë të planifikume për Krijimin e vendeve të reja të punës për personat me aftësi të kufizuara. Që planifikohet të ndodh nga muaji prill. Nga kjo me i subvencionu të punësuarit në sektorin privat por edhe në atë shtetërore.

-Nga shuma e tejkalimit të të hyrave vetanake, janë 112.000 te shërbimet publike dhe Drejtoria për mbrojtje dhe shpëtim dhe emergjencë, që kanë të bëjnë me Infrastrukturën nëntokësore të rruga Adem Jashari. Po ashtu te Drejtoria e Bujqësisë planifikohet ndërtimi i tregjeve të reja ose rregullimi i tyre. Nga të hyrat vetanake parashihet edhe ndërtimi i rrugës me 4 korësi përskaj FSK-së që është me bashkfinancim dhe pritet të filloj sivjet e pjesën me të madhe të financimit e ka ministria dhe projekti për ndërtimin e bazamentit te trafo e te Shkolla e Muzikës.

-Te propozimi tjetër për bartjen e mjeteve vetanake nga viti 2022, që janë të përfshira në material me të cilët përshkruhet destimin i tyre.

-Te propozimi tjetër për bartjen e mjeteve vetanake nga viti 2021, edhe kjo është paraparë të në subvencione në mallra dhe shërbime në komunali dhe

- Propozimi tjetër ishte subvencioni i ndërmarrjes ‘’Tregu’’ që kanë të bëjnë me blerjen e makanizmit për mirëmbajtjen e rrugëve dhe parqeve të qytetit.

**Bujar Nevzadi**, propozon që 15 apo 16 pika të rendit të ditës janë shumë andaj propozoj që për këto të fundit të mbahet një seancë brenda 3 apo 4 dite. Ndërsa atë pikat e rregullta mos me ndryshu me i lënë ashtu si janë.

**Nazim Gagica**, propozon që të gjitha pikat e rendit të ditës të votohen në pako pasi që asnjë ska vërejtje.

**Arianit Sadiku**, është kërkesë që të gjitha pikat me i futë në pako për votim.

-Fillimisht për pikat që me kohë që keni marrë materialin. Me të gjithë votat e anëtarëve prezent kaloj ky propozim.

- Ndërsa pikat e propozuara si shtesë që u prezantuan sot, Me të gjithë votat e anëtarëve prezent kaloj ky propozim.

Seanca përfundoi në ora 10:35

**Procesmbajtës: Kryesuesi i Kuvendit të Komunës**

**Fatlum Xhaçkaj Arianit Sadiku**